У анкети НСПМ, питали смо становнике престонице – како се зове актуелни градоначелник Београда? Одговори су били изненађујући. A можда и нису. Испоставило се да свега 32,3 одсто грађана Београда зна како им се зове градоначелник. При чему је посебан и само на први поглед изненађујући куриозитет да су име првог човека Београд у највећем проценту знали гласачи опозиционог „Савеза за Србију“ – док су највише погрешних или непотпуних одговора имали симпатизери владајућег СНС-а, чији је Радојичић био кандидат на прошлогодишњим градским изборима. Поред осталог, грађани су најчешће помињали имена Горана Весића и Синише Малог. А помињани су и Александар Вучић, Драган Ђилас и – Војкан Борисављевић?! Као и многи други. Ово је део добијених одговора. -Доктор (онај доктор) – 90 -Горан Весић – 49 - Синиша Мали – 32 - др Зоран - 27 - др Радосављевић - др Радовановић - Радивојевић - др из Тиршове - Радојевић - Радојковић - Александар Вучић - Драган Ђилас - Ивица Дачић - Александар Шапић - Женска Ана Брнабић - Војкан Борисављевић - др Рајчић - др Радовић - др Рајичковић - др Радмиловић - др Радуловић - др Ђорђевић - др Вујачић - др Станојевић - др Јовичић - Вучићевић - Богдановић.... - Драган - Радисав - Алексеј - Небојша - онај за болнице - доктор лажипара - паметни доктор - онај фикус (Истраживачки тим НСПМ) Како се зове градоначелник Београда? зна (зна пуно име и презиме или само презиме) 32,3% не зна (на питање одговара да не зна) 37,5% погрешан или непотпун одговор (зна само име, не и презиме или даје погрешан одговор) 30,2% Укупно 100,0%